open-index/open-wikipedia-markdown huggingface dataset:
In the Shade of the Old Apple Tree

***In the Shade of the Old Apple Tree*** je popularna američka pjesma iz 1905. godine za koju je muziku komponirao Egbert Van Alstyne, a tekst napisao Harry Williams. Tekst, napisan u obliku *[[limerick (poezija)|limericka]]*, govori o izgubljenoj ljubavi. Usprkos sentimentalnosti koja se činila pretjeranom za čak i za doba Tin Pan Alleya, te koja je odmah potakla nemilosrdno parodiranje (uključujući verziju Billyja Murraya), pokazala se uspješnom i postala evergrin. Među brojnim obradama se ističe verzija koju je britanska pjevačica Petula Clark 1949. godine otpjevala u sceni filma *[[Vote for Hugget]]*.

## Vanjske veze
* Walter van Brunt (a.k.a. Walter Scanlan) straightforward version
* Billy Murray's parody
†

„**†**“ се може односити на:

* ознаку за хришћански крст
* крст у хералдици
* ознаку за обележавање да је неко преминуо
Gornji Brčeli

**Gornji Brčeli** je naselje u opštini Bar u Crmnici, Crna Gora. Prema popisu iz 2003. bilo je 40 stanovnika (prema popisu iz 1991. bilo je 33 stanovnika).

## Demografija
U naselju Gornji Brčeli živi 39 punoletnih stanovnika, a prosečna starost stanovništva iznosi 63,3 godina (64,0 kod muškaraca i 62,8 kod žena). U naselju ima 20 domaćinstava, a prosečan broj članova po domaćinstvu je 1,75.

Ovo naselje je uglavnom naseljeno Crnogorcima (prema popisu iz 2003. godine).

## Manastir Gornji Brčeli
Nalazi se u istoimenom selu, po kome i nosi ime.
Manastirske zgrade i crkva su opasane visokim kamenim zidom sa glavnom kapijom na južnoj strani. Na zidu, uz kapiju, sa njene istočne strane, podignut je jednodjelni zvonik na preslicu. Zgrada starog konaka, formirana je kao tipična crmnička kuća sa karakterističnim voltovima i terasom. Pri manastiru je 1863. godine osnovana škola, koja je kasnije preseljena u obliznji manastir Donji Brčeli.

Osnovao ga je početkom XVIII vijeka Vladika Danilo, kao svoju zimsku rezidenciju. U okviru manastira se nalazi crkva posvećena Pokrovu Bogorodice i u njoj ikonostas, rad Petra Čolanovića iz 1928. godine.

## Reference

## Vanjske veze
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
663.

__NOTOC__
Godina **663.** (**[[rimske brojke|DCLXIII]]**) bila je redovna godina koja počinje u nedjelju u julijanskom kalendaru. Oznaka 663. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Bizantski car Konstans II započinje pohod na južnu Italiju.
* Dovršen dio bedema oko grada Benevento.
* Bitka kod Baekganga - Korejski ustanici iz države Baekje i njihovi japanski saveznici su poraženi od strane kineske flote i njihovih saveznika iz korejske države Silla.
* Anonimni redovnik postaje prva osoba koja se popela na vrh planine Fuji u Japanu.
* Britaniju pogađa epidemija kuge.


## Rođenja
* Princ Ōtsu i Princeza Yamanobe od Japana (u. 686)
* Song Jing, kineski kancelar

## Smrti
* Boksin i Dochim, vođe ustanika u nekadašnjoj korejskoj državi Baekje

## Reference
Gwisil Boksin

**Gwisil Boksin** (? - 663) je bio korejski vojskovođa, najpoznatiji po tome što je vodio neuspjeli ustanak sa ciljem obnove države Baekje, jednog od Tri kraljevstva Koreje.

Boskin je bio pripadnik klana Gwisil ili Kwisil (鬼室; japanski: Kishitsu), odnosno daleki rođak Uije, posljednjeg kralja Baekjea. Državu Baekje su godine 660. okupirale trupe kineske dinastije Tang zajedno sa njihovim saveznicima iz korejske države Silla. Boksin je, međutim, organizirao otpor osvajačima kraj današnjeg Yesan, a ustanicima se priključio i budistički redovnik po imenu Dochim. Ustanici su poslali izaslanstvo u Japan, gdje je na tamošnjem carskom dvoru živio Buyeo Pung, princ Baekjea. Oni su uspjeli nagovoriti cara Tenjija da im u pomoć pošalje ekspedicioni korpus na čelu sa Abe no Hirafuom kako bi obnovio državu Baekje i Buyeo Punga postavio za kralja.

Godine 663. su kineske i Silla trupe krenule u protuofenzivu te su opsjele zamak Juryu (주류성/周留城), glavno uporište ustanika. U tom trenutku je, kako sugeriraju tadašnji historijski zapisi, Boksin odlučio prebjeći neprijatelju. Ubio je Dochima i pokušao ubiti Buyeo Punga, ali ga je Buyeo Pung preduhitrio i ubio. Kinezi su, međutim, ustanike konačno porazili u bitci kod Baekganga iste godine.

Njegov sin Gwisil Jipsa je emigrirao u Japan, gdje je bio poznat kao Kishitsu Shushi.

## Izvori
* Hong, Wontack. (1994). *Paekche of Korea and the Origin of Yamato Japan*. Seoul: Kudara International.
* http://gias.snu.ac.kr/wthong/
* http://www.himemiko.info/2006/01/ 
* http://www.kansai.gr.jp/culture_e/ibunka/monuments/siga/index.html
Bitka kod Baekganga

**Bitka kod Baekganga** ili **Bitka kod Baekgang-gua**, u Japanu poznata i kao **Bitka kod Hakusukinoea** (白村江の戦い *Hakusuki-no-e no Tatakai* ili *Hakusonkō no Tatakai*) je pomorska bitka koja se u ljeto 663. odigrala između Baekje ustanika i njihovih Yamato (japanskih) saveznika na jednoj, te carske Kine pod dinastijom Tang i njihovih saveznika iz korejske države Silla na drugoj strani. Poprište je bio donji tok rijeke Gum u današnjoj provinciji Jeollabuk-do u Koreji. Kineska flota, iako brojčano inferiorna, iskoristila je bolji taktički položaj i neiskustvo japanskih posada da neprijatelju nanese odlučan poraz. Njime su okončani svi planovi da se država Baekje, okupirana od strane Kineza i Sille 660. godine, obnovi. Predstavljala je najveći vojni poraz Japana na stranom tlu sve do 20. vijeka.

## Reference

* Aston, W.G. (translated by) 1972 Nihongi: Chronicles of Japan from the Earliest Times to A.D. 697. Published by Charles E. Tuttle Company: Tokyo, Japan.
* Farris, William Wayne 1995 Heavenly Warriors: The Evolution of Japan's Military, 500-1300 AD. United States of America: Published by The Council on East Asian Studies, Harvard University, Cambridge.
* Jamieson, John Charles. “The Samguk sagi and the Unification Wars.” Ph.D. dissertation, University of California, Berkeley, 1969.

## Vanjske veze i izvori
* 작성자 : 견적필살  
* Beakgang Battle
* The end of the Battle of Hakusukinoe 
* Baekgang Battle
Princ Ōtsu

bio je japanski carski princ i pjesnik. Bio je sin cara Temmua i princeze Ote. Bio je oženjen za princezu Yamanobe, kćer cara Tenjija. Pisao je pjesme koje su ušle u antologije *[[Kaifūsō]]* i *[[Man'yōshū]]*. Historijski izvori ga opisuju kao popularnu ličnost, za koju se smatralo da će biti prirodni nasljednik svog oca. Međutim, carica Jito, u nastojanju da za sljedećge cara progura svog sina princa Kusakabea ga je lažno optužila za izdaju, nakon čega je izvršio samoubistvo.

Japanski pjesnik i učenjak Shinobu Orikuchi je iskoristio fiktivni lik Ōtsua za svoj roman *Sisha no Sho* (*Knjiga mrtvih*, adaptiran u istoimeni lutkarski film u režiji Kihachira Kawamotoa).

## Reference
Princeza Yamanobe

(? - 25. oktobar 686 ) bila je japanska princeza iz doba Asuka perioda. Bila je kćer cara Tenjia i Gospe Hitachi, kćeri Soga no Akaea. Bila je oženjena za popularnog princa Otsua.

Kada je princ Ōtsu godine 686. izvršio samoubistvo nakon lažnih optužbi za izdaju, Princeza Yamanobe je izbezumljena tugom istrčala iz palače i izvršila samoubistvo. Historijski izvori da je narod bio duboko ganut tim prizorom. 

## Izvori
Nagrada Saturn za najbolje DVD izdanje (televizija)

Slijedi popis dobitnika **[[nagrada Saturn|nagrade Saturn]]** za **najbolje DVD izdanje (televizija)**:

Ova nagrada je utemeljena 2002. godine.

## Vanjske veze
*  The 35th annual Saturn Awards (2009)  (MS-Word) na SaturnAwards.org
*  Past Saturn Awards
Nagrada Saturn za najbolje DVD izdanje filmskog klasika

Slijedi lista dobitnika **[[nagrada Saturn|nagrade Saturn]]** za **najbolje DVD izdanje filmskog klasika**:

Ova nagrada je utemeljena 2002. godine.
Nagrada Saturn za najbolje specijalno DVD izdanje

Slijedi lista dobitnika **[[nagrada Saturn|nagrade Saturn]]** za **najbolje specijalno DVD izdanje**:

Ova nagrada je utemeljena 2001. godine.
Song Jing

**Song Jing** (宋璟) (663 – 21. novembar 737), formalno **Vojvoda Wenzhen od Guangpinga** (廣平文貞公), bio je kineski velikodostojnik u službi dinastije Tang, koji je kao kancelar služio careve Ruizonga i cara Xuanzonga. Kineski historijski izvori ga opisuju kao izuzetno pedantnog i strogog čovjeka, ali ga hvale zbog toga što je njegovo dosljedno provođenje zakona suzbilo korupciju i preporodilo državnu upravu za vrijeme vladavine cara Xuanzonga.

## Napomene i reference

* *[[Knjiga Tanga]]*, vol. 96 .
* *[[Nova knjiga Tanga]]*, vol. 124 .
* *[[Zizhi Tongjian]]*, vols. 207, 208, 209, 210, 211, 212, 213, 214.
664.

__NOTOC__
Godina **664.** (**[[rimske brojke|DCLXIV]]**) bila je prijestupna godina koja počinje u ponedjeljak u julijanskom kalendaru. Oznaka 664. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Arapske vojske Omejadskog Kalifata zauzimaju Kabul.
* septembar &ndash; U Northumbriji održan Sinod u Whitbyju kojim je određeno da će crkva u Northumbriji koristi rimski umjesto keltskog obreda.


## Rođenja
* Shangguan Wan'er, kineska pjesnikinja i službenica dinastije Tang (u. 710)

## Smrti
* 6. 1. &ndash; Amr ibn al-A'as, arapsko-muslimanski vojskovođa
* 14. 7. &ndash; Deusdedit od Canterburyja, nadbiskup Canterburyja
* Xuanzang, kineski budistički redovnik
* Sveti Tuda, biskup Lindisfarnea
* Sveti Cedd
* Sa`d ibn Abi Waqqas, arapsko-muslimanski vojskovođa i diplomat

## Reference
Biskup Lindisfarnea

**Biskup Lindisfarnea** je bio ordinarij nekoliko ranih srednjovjekovnih biskupija (i dijeceza) u Northumbriji i Engleskoj prije normanske invazije. Prva od njih je osnovana u Lindisfarneu 635. godine od strane Svetog Aidana. 

## Popis biskupa Lindisfarnea

## Napomene
*  Timeline of Northeast England 

## Vanjske veze
* Catholic Encyclopedia
Sa'd ibn Abi Vakas

**Saad ibn Abī Waqqās** (595 -664) () je bio arapski vojskovođa, poznat po tome što je 610/611. postao jednim od prvih preobraćenika na islam, te tako i najvažnijih drugova islamskog proroka Muhameda. Tada je imao sedamnaest godina, i bio je sedamnaesta osoba koja je prihvazila islam. Kasnije je napredovao u muslimanskoj hijerarhiji; godine 636. je komandirao muslimanskom invazijom perzijskog Iraka, te kasnije postao guverner osvojenih područja. Također je poznat i po tome što je vodio diplomatske misije u Kinu 616 i 651. pri čemu je potonja, prema predaji Huija, rezultirala dozvolom za gradnju prvih džamija na kineskom tlu.

## Literatura
* 

## Vanjske veze
* Sahaba.net: Sa`d ibn Abî Waqâs 
* http://www.alinaam.org.za/fazaail/umar.html 
* http://www.muslimaccess.com/sunnah/seerah/10a.htm
Vladimir Bulatović Vib

**Vladimir Bulatović**, poznat po nadimku **Vib**, (Sopotsko, 8. mart 1931 - Beograd, 1. septembar 1994) bio je srpski pisac i novinar, poznat kao dugogodišnji urednik u kući Politika, odnosno glavni i odgovorni urednik Politikinog zabavnika. Istakao se svojim aforizmima i satiričkim tekstovima zbog kojih je stekao kultni status.

Umro je 1994. godine, a iste godine je ustanovljena Vibova nagrada koja se deli mladim satiričarima.

## Bibilografija

* Budilnik, satira, 1963.
* Menjačnica ideala, satira, 1965.
* Veliko spremanje, 1971.
* Korak nazad, aforizmi, 1976.
* Izbor - Šta je pisac hteo da kaže? Okretne i druge igre, 1994. (posthumno)

## Vanjske veze
* Sećanje na Viba
* Korak nazad
* Vladimir Bulatović 
* Podsećanje na vest o smrtti
Tuda od Lindisfarnea

**Tuda od Lindisfarnea** (? - 664), također poznat kao **Sveti Tuda**, bio je kratkotrajni biskup Lindisfarnea. Bio je rodom iz Irske, ali je usprkos toga bio vatreni pristaša rimskih (katoličkih) obreda nasuprot svojih zemljaka koji su tada prakticirali keltsko kršćanstvo. Kada je na sinoda u Whitbyju u septembru 664. određeno da će se kraljevini Northumbrija koristiti rimski obredi, biskup Colman od Lindisfarnea, pobornik keltskih obreda je podnio ostavku i otišao u Škotsku. Tuda je došao na njegovo mjesto, ali se ubrzo nakon toga razbolio i podlegao kugi koja je u to vrijeme pogodila Britaniju. Slavi se kao svetac.

## Napomene

## Izvori
* Catholic Online Saints and Angels St. Tuda accessed on 28 August 2007
* 
* 
* Powicke, F. Maurice and E. B. Fryde *Handbook of British Chronology* 2nd. ed. London:Royal Historical Society 1961

## Vanjske veze
* Prosopography of Anglo Saxon England entry for Tuda
Colmán od Lindisfarnea

**Colmán od Lindisfarnea** (cca. 605 – 18. februar 675) poznat i kao **Sveti Colmán** bio je biskup Lindisfarnea od 661. do 664. Colman je bio jedan od irskih misionara koji su pokrštavali Anglosaksonce u Britaniji. Za vrijeme njegovog stolovanja je eskalirao sukob između irskih svećenika koji su inzistirali na keltskim obredima i računanju Uskrsa, te svećenika koji su inzistirali na obredima i računanju Usrksa u skladu sa uputama pape. Colman je vodio "keltsku" frakciju u kraljevini Nortumbrija. Godine 664. je kralj Oswiu sazvao sinod u Whitbyju kako bi riješio ta pitanja; njime je u Nortumbriji ustanovljen rimski obred. Colman je zbog toga podnio ostavku i napustio Nortumbriju. Došao je u Irsku i naselio otok Inishbofin u Galway gdje je osnovao samostan.

## Reference

## Literatura
* Patron Saints Index  accessed on 28 August 2007
* Powicke, F. Maurice and E. B. Fryde *Handbook of British Chronology* 2nd. ed. London:Royal Historical Society 1961
* Walsh, Michael *A New Dictionary of Saints: East and West* London: Burns & Oats 2007 

## Vanjske veze
* Catholic Encyclopedia article
* Prosopography of Anglo Saxon England entry for Colmán
Cedd

**Cedd** (cca. 620 – 26. oktobar 664) bio je anglosaksonski redovnik i biskup iz Northumbrije. Poznat je po evangelizaciji Srednjih Angla i Istočnih Saksonaca u Engleskoj te po tome što je kao prevodilac imao važnu ulogu u Sinodu u Whitbyju. Nedugo nakon njega je umro od kuge. Danas se slavi kao svetac među anglikancima, rimokatolicima i pravoslavcima.

## Napomene

## Izvori
* Wikisource: Bede's History, Book 3 Easily searched for references to Cedd.
* Fordham Medieval Sourcebook: Bede's History, Book 3  Alternative translation.
* Historiam Ecclesiasticam Gentis Anglorum, Liber Tertius **Latin Library** version of original Latin text.
* HISTORIAM ECCLESIASTICAM GENTIS ANGLORUM LIBRI III, IV **Internet Archive** download of Latin text of Books 3 and 4 in PDF, TXT and other formats.
* Powicke, F. Maurice and E. B. Fryde *Handbook of British Chronology* 2nd. ed. London:Royal Historical Society 1961

## Vanjske veze
* Prosopography of Anglo Saxon England entry for Cedd 

## Literatura
* Bassett, Steven, Ed. *The Origins of the Anglo-Saxon Kingdoms*. Leicester University Press, 1989. . Studies on state formation that provide important political background to the conversion.
* Fletcher, Richard. *The Conversion of Europe: From Paganism to Christianity 371-1386*. . HarperCollins, 1997. . Places the conversion of the Anglo-Saxons in the widest possible context, and places Cedd's family incidentally but tellingly within the author's overall interpretation.
* Mayr-Harting, Henry. *[http://books.google.com/books?id=fLrdkyalKpwC&printsec=frontcover#v=onepage&q=&f=false The Coming of Christianity to Anglo-Saxon England]*. 1991. Pennsylvania State University Press. . Cedd and Chad are strongly featured in this widely-recommended narrative account of the conversion, much revised since its first publication in 1972, and giving a clear picture of the political and cultural context.
Deusdedit od Canterburyja

**Deusdedit** (? - 664), prema nekim navodima rođen pod imenima **Frithona**, **Frithuwine** ili **Frithonas**, bio je rani srednjovjekovni nadbiskup Canterburyja, poznat kao prvi Anglosaksonac na toj biskupskoj stolici. Nadbiskupom je postao 655. i na tom mjestu ostao sljedećih devet godina, sve do smrti koji neki historičari pripisuju epidemiji kuge koja je tada poharala Britaniju. O njegovom životu i stolovanju nema gotovo nikakvih podataka, ali je usprkos toga proglašen svecem nakon što su njegove relikvije premještene iz prvotnog groba 1091.

## Napomene

## Fusnote

## Izvori

* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Literatura

* 
* 

## Vanjske veze
* Deusdedit entry  at Prosopography of Anglo-Saxon England project
Shangguan Wan'er

**Shangguan Wan'er** (tradicionalni kineski: 上官婉兒; pojednostavljeni kineski: 上官婉儿) (664?&ndash;21. jul 710), carska supruga sa satusom ** ''Zhaorong'' ** (昭容), posthumno ime Huiwen (惠文), bila je kineska plemkinja i velikodostojnica u službi dinastije Tang koja je postala konkubinom cara Zhonzonga. Poznata je i kao nadarena pjesnikinja, zbog čega se smatra jednom od najpoznatijih žena kineske historije.

Bila je unuka Shangguan Yija, kancelara u službi cara Gaozonga. Shangguan Yi je kao pristaša bivše carice Wang došao u nemilost carice Wu Zetian te je početkom 659. zajedno sa svojim sinom Shangguan Tizhijem optužen za izdaju i pogubljen. Shangguan Wan'er je tako ostala siroče, a njena majka Gospa Zheng je bačena u ropstvo; oboje su radili kao sluškinje u carskoj palači. Međutim, Shangguan Wan'er je naučila pisati, i kada je imala 13 godina, carica Wu Zetian je slučajno nabasala na neke njegove radove u sobi krunskog princa. Duboko impresionirana kvalitetom teksta, učinila ju je svojom sekretaricom. Bila je osoba od njenog najvećeg povjerenja, a jedini incident je bio slučaj neposluha nakon koga joj je carica za kaznu dala tetovirati lice.

Nakon što je godine 705. izvršen puč kojim je svrgnuta Wu Zetian, Shangguan Wan'er je postala jednom od supruga njenog sina - cara Zhongzonga. Istovremeno je započela ljubavnu vezu sa Wu Sansijem, nećakom bivše carice koji je preko nje postao uticajna ličnost na dvoru nove carice Wei. Kasnije je imala i ljubavnu vezu sa kancelarom Cui Shijem.

Nakon smrti muža 710. je prijestolje pod uticajem carice Wei preuzeo car Shang, ali je ubrzo nakon toga izveden puč u kome je pogubljena carica Wei. Među žrtvama je bila i Shangguan Wan'er. Novopostavljeni Xuanzong joj je, pak, dao sahraniti sa svim počastima te objavio 20-tomno izdanje njene poezije.

## Napomene i reference

* *[[Knjiga Tanga]]*, vol. 51.http://ef.cdpa.nsysu.edu.tw/ccw/02/tan07.htm 
* *[[Nova knjiga Tanga]]*, vol. 76.http://ef.cdpa.nsysu.edu.tw/ccw/02/ntan13.htm 
* *[[Zizhi Tongjian]]*, vols. 208, 209, 210.

## Vanjske veze
665.

__NOTOC__
Godina **665.** (**[[rimske brojke|DCLXV]]**) bila je redovna godina koja počinje u srijedu u julijanskom kalendaru. Oznaka 665. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Na prijestolju Essexa kralja Swithelma nasljeđuju Sighere i Sebbi.
* Batbajan nasljeđuje Kubrata kao kralj Onogurije.
* Grad Seongnam preimenovan u Hansanju.
* Sighere od Essexa tjera svoje podanike da odbace nedavno uvedeno kršćanstvo i vrate se staroj paganskoj religiji.
* Anglosaksonci se, prema navodima *[[Annales Cambriae]]*, konačno preobraćuju na kršćanstvo poslije Druge bitke kod Badona.


## Rođenja

## Smrti
* 16. 4. &ndash; Fructuosus od Brage
* Brahmagupta, indijski matematičar (r. 598)
* Li Zhong, kineski carski princ
* Yu Zhining, kineski kancelar
* Kubrat, bugarski vođa

## Reference
Fruktuoz od Brage

:*Za sveca-mučenika Tarragone, v. [[Fructuosus]]*.
**Sveti Fruktuoz od Brage** (; , ; ? - 16. april 665) bio je biskup Dumioa i nadbiskup Brage, poznat kao osnivač velikog broja samostana. Bio je sin vizigotskog vojvode (*[[dux]]*) u oblasti Bierzo, te učenik biskupa Konancija od Palencije.

Bio je poznat po sukobima sa kraljevima Rekesvintom, Hvintilom i Hindasvintom koji ga je 656. zbog planiranog hodočašća na Levant dao uhapsiti, zbog kršenja zakona koji su svim podanicima priječili napuštanje kraljevstva bez kraljevog dopuštenja. Sudjelovao je na Osmom saboru u Toledu 653. poslije koga je dobio mjesto biskupa u Duomiu. Također je sudjelovao i na Desetom saboru kada je smijenjen nadbiskup Potamije od Brage, i na njegovo mjesto u decembru 656. postavljen Fruktuoz. Bio je poznat po tome što se volio oblačiti u ropsku odjeću kako bi vidio kako njegova pastva sa njima postupa; jednom ga je seljak htio pretući na smrt, ali je spašen navodnom Božjom intervencijom. Poznat je i kao osnivač samostana u Ninou, gdje je uveo dotada najstroži režim u kome su se redovnici ispitivali svake noći i redovno fizički kažnjavali za najmanji prekršaj.

## Izvori
* Thompson, E. A. *The Goths in Spain*. Clarendon Press: Oxford, 1969.
* Iberian Fathers. *Writings of Braulio of Saragossa, Fructuosus of Braga*, translated by Claude W. Barlow Catholic University of America Press (1969)

## Vanjske veze
* Catholic Encyclopedia: ''St. Fructuosus of Braga''
Seongnam

**Seongnam** je milijunski grad Republike Koreje. Grad je poslije Suwona drugi najveći grad južnokorejske provincije Gyeonggi, te sa populacijom od preko milijun stanovnika ukupno deveti grad u zemlji. Stambeni dio grada nalazi se odmah na jugu Seoula te pripada *Seoulskom nacionalnom središnjem prostoru*.

Seongnam je prvi planirani grad u povijesti Južne Koreje te je osmišljen za vrijeme predsjednika Park Chung-Heea. Zbog plana industrijalizacije zemlje, grad je namijenjen stanovništvu koje je zaposleno u tamošnjoj elektroničkoj, petrokemijskoj i tekstilnoj industriji tijekom 1970-ih i 1980-ih.
Grad je povezan sa mrežom cesta prema Seoulu te drugim velikim gradovima od 1970-ih do danas. Seongnam je danas povezan sa Seoulom preko Bundanga, jednog od okruga Seongnama izgrađenog tijekom 1990-ih.

Kako bi se izbjegla populacijska prenapućenost Seoula, te oslobodilo grad od zagušenosti u gradskom području, korejska Vlada je ponudila poticajne pakete velikim javnim poduzećima i privatnim tvrtkama da svoja sjedišta presele u okrug Bundang u gradu Seongnamu. Tako danas tamo svoja sjedišta imaju telekomunikacijski operater KT (bivši Korea Telecom), KEPCO, Korejska plinska korporacija i Korejska državna korporacija.

U posljednjih nekoliko godina, Seongnam je postao metropolitanski grad sposoban da sam donosi vlastite odluke. U kolovozu 2009. Seongnam se odlučio spojiti sa gradom Hanam, u Gyeonggi-do.

## Administrativni okruzi
Seongnam je podijeljen na tri temeljna administrativna okruga:

* Bundang-gu
* Jungwon-gu
* Sujeong-gu

## Sport
U sportskom smislu, u gradu djeluje nogometni prvoligaš Seongnam Ilhwa Chunma.

## Statistika

## Sestrinski gradovi
*  Piracicaba, Brazil (1986.)
*  Aurora, Colorado, SAD (1992.)
*  Shenyang, Kina (1998.)
*  Cairns, Australija
*  Ohrid, Makedonija

## Galerija slika

File:SE Seoul and Seongnam seen from Gwanggyosan - 2008-10-12.JPG|Panorama JI. Seoula i Seongnama vidljivih iz Gwanggyosana.
File:Asian Dust in Seongnam.jpg|Poslovne zgrade u Seongnamu.
File:Korea NationalSubway BundangLine YaTap Station 002.jpg|Ulaz u gradsku podzemnu željeznicu.
File:Seongnam Stadium North.JPG|Nogometni stadion kluba Seongnam Ilhwa Chunma.


## Vanjske veze
* Seongnam City
* [Zemljopisne koordinate grada](http://toolserver.org/~geohack/geohack.php?pagename=Seongnam&params=37_26_N_127_9_E_type:city(8,104,179))
Anglosaksonski paganizam

**Anglosaksonski paganizam** je izraz kojim se opisuju religijska vjerovanja i obredi Anglosaksonaca između 5. i 7. vijeka, odnosno na samog početku ranog srednjeg vijeka u Engleskoj. Predstavljao je ogranak šireg germanskog paganizma koji je u to vrijeme postojao u Sjeverozapadnoj Evropi, i sadržavao niz vrlo različitih vjerovanja i obredne prakse. Razvio se od ranije religije Željeznog doba u kontinentalnoj Sjevernoj Evropi, a u Britaniju je došao zahvaljujući anglosaksonskom doseljavanju u sredini 5. vijeka, te ostao dominantna religija područja današnje Engleske sve do pokrštavanja anglosaksonskih kraljevstava u 7. i 8. vijeka, sa time da su se neki od njegovih elemenata postepeno transformirali u lokalni folklor.

Kao i većina religija označenih kao paganske od strane kasnijih kršćanskih pisaca, predstavljao je politeistički sistem vjerovanja, temeljen oko štovanja božanstava poznatih kao *ése* (jedn. *ós*). Najpoznatije od tih božanstava je bilo Woden, zbog čega se ponekad religija naizavala **Wodenizam** (, iako su se štovali i drugi istaknuti bogovi kao Thunor i Tiw. Postojalo je vjerovanje i druga natprirodna bića koja su živjela u prirodi, kao vilenjaci, *[[Vodeno čudovište|nicori]]* i zmajevi. Kultni obredi su se uglavnom odnosili na iskaz štovanja, uključujući žrtvovanje predmeta i životinja božanstvima, pogotovo za vrijeme vjerskih svetkovina tokom godine. Paganska vjerovanja su također uticala i na pogrebne običaje, pa su se mrtvi pokapali ili kremirali, obično uz grobna dobra. Postojala je i magijska komponenta rane anglosaksonske religije, a neki učenjaci špekuliraju i o šamanskim aspektima. Ta su vjerovanja imala uticaj i na razvoj anglosaksonskog društva, u kome je uspostavljena hijerarhija na čelu sa kraljevima, koji su tvrdili da neposredno potiču od nekog boga, najčešće Wodena. Kao takva je imala i uticaj na razvoj prava u tom periodu.

Osim što su ostavila tragove na engleski folklor, anglosaksonska božanstva su dala temelj i za imena dana u sedmici u engleskom jeziku. Usprkos toga, o toj religiji postoje mnoge nepoznanice; podaci koji postoje se temelje na nekoliko preživjelih zapisa iz ranog srednjeg vijeka, kasnije *[[Anglosaksonska kronika|Anglosaksonske kronike]]*, te proučavanja književnosti iz kasnijeg kršćanog perioda kao što je ep *[[Beowulf]]*, te na temelju arheoloških artefakata. Ono što se zna o anglosaksonskoj religiji i mitologiji je kasnije uticalo i na neopaganski pokret od 18. vijeka nadalje.

## Izvori

;Fusnote

;Literatura
;Knjige

* 
* 
* 
* 
* 
* 
* 
* 
* 
* 
* 
* 
* 
* Halsall, Guy (1989). 'Anthropology and the Study of Pre-Conquest Warfare and Society: The Ritual War in Anglo-Saxon England' in Hawkes (editor) (1989). *Weapons and Warfare in Anglo-Saxon England*.
* Macleod, Mindy. Mees, Bernard (2006). *[http://books.google.com/books?id=hx7UigqsTKoC&printsec=frontcover&source=gbs_navlinks_s#v=onepage&q=&f=false Runic Amulets and Magic Objects]*. Boydell Press. .

;Akademski članci

* 
* 
* 
* 
* 
*
Sighere od Essexa

**Sighere** (? - 683) je bio kralj Essexa koji je od 664. do 683. vladao zajedno sa svojim bratom Sebbijem. Na prijestolje je došao nakon što je njihov otac, kralj Swithhem umro od kuge koja je godine 664. harala Britanijom. Iako mu je otac bio kršćanin, Sighere se odmah nakon stupanja na prijestolje vratio staroj paganskoj vjeri, dok mu je brat Sebbi ostao kršćanin. Između braće se razvilo neprijateljstvo, te su obojica pronašla vanjske saveznike - Sighere u Wessexu, a Sebbi u Merciji. Njihovo suparništvo je, pak, iskoristio kralj Wulfhere koji je uspostavio sizerenstvo nad Essexom. Sighere je prisiljen oženiti se za Osyth, kćer Firthuwolda, pot-kralja Sussexa. Za vrijeme njegove vladavine je mercijski biskup Jaruman krenuo ponovno pokrštavati Essex. Sighere se od Osyth rastao 673. Godine 683. je umro, i naslijedio ga je Sebbi.

## Izvori
Sebbi od Essexa

**Sebbi**, također poznat i kao **Sveti Sebbi** (? - 695) bio je kralj kralj Essexa od 664. do 694. Bio je sin kralja Swithhelma koga je naslijedio zajedno sa bratom Sighereom 664. Zajedničku vladavinu braće su obilježili sukobi, djelomično potaknuti i vjerskim razlikama - dok se Sighere sa očeve kršćanske vjere vratio na paganstvo, Sebbi je ostao kršćanin. Neprijateljstvo braće je dobilo i vanjsku dimenziju, s obzirom da se Sighere oslonio na Wessex, a Sebbi na Merciju. Na kraju je prevagu odnio Wulfhere od Mercije, postavši sizerenom Essexa.

Sighere je umro 683. godine, što je omogućilo Sebbiju da nominalno zavlada cijelim Essexom. Međutim, već 686. je novim sizerenom postao kralj Caedwalla od Wessexa. Sebbi mu je potom pomogao da napadne Kent, te je za nagradu dobio zapadni dio tog kraljevstva. Pripisuje mu se da je tada podigao prvu Westminstersku opatiju.

Godine 694. je abdicirao kako bi se povukao u samostan, ostavivši prijestolje svojim sinovima Sigeheardom i Swaefredom. Poslije smrti je proglašen svecem.

## Vanjske veze
* Some detail &ndash; in this article the name is transliterated as ''Sæbbi''
666.

__NOTOC__
Godina **666.** (**[[rimske brojke|DCLXVI]]**) bila je redovna godina koja počinje u četvrtak u julijanskom kalendaru. Oznaka 666. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Osnovana Opatija Chertsey.
* Osnovana Opatija Barking.
* Wilfrid se vraća iz Galije kao novo-posvećeni biskup Yorka.
* U Japanu, prema zapisima *[[Nihon Shoki]]ja*, kineski budistički redovnici Zhi Yu i Zhi You za cara Tenjija izrađuju još nekoliko primjeraka mehaničkog kompasa poznatog kao Dvokolica u smjeru juga (koji umjesto magneta koristi diferencijal).


## Rođenja

## Smrti

## Reference
Chertsey

:*Za općinu u Kvebeku v. [[Chertsey (Kvebek)]]*

**Chertsey** je grad u Engleskoj, smješten u grofoviji Surrey na obalama Temze i njene pritoke Rijeke Bourne. Do njega se može doći sa londonskim radijalnim autoputem M25 . Graniči se gradovima Staines, Laleham, Shepperton, Addlestone, Woking, Thorpe i Egham. Nalazi se u Godley *[[hundred (jedinica)|hundredu]]*, nekih 29&nbsp;km jugozapadno od središta Londona, blizu M3 i M25.

Grad pripada Londonskom prigradskom pojasu, i u njemu se nalazi Željeznička stanica Chertsey. Ona pripada Chertsey ogranku linije Waterloo - Reading koju vodi kompanija South West Trains.

U gradu se nalazi sjedište Compass Group, jednog od najvećih poduzeća za catering u svijetu. U gradu se nalazi i Thorpe Park.

Osnovan je 666. kao benediktinska opatija, koju su 9. vijeku uništili Danci, a 964. obnovio kralj Edgar. Grad se razvio oko opatije, koju je ukinuo Henry VIII.

## Izvori

## Vanjske veze
* Chertsey.com 
* Chertsey Abbey 
* Chertsey Local History 
* Aerial photographs of Chertsey 
* History of Chertsey Abbey and St. Peter's Church
* Chertsey T.V
Sergio Bonelli

**Serđo Boneli** (it. *Sergio Bonelli*, rođen 2. decembra, 1932. – 26. septembar 2011.) je bio italijanski strip autor i izdavač.

Serđo Boneli je rođen u Milanu, a otac mu je Đan Luiđi Boneli (*Gian Luigi Bonelli*), tvorac Teksa Vilera i brojnih drugih italijanskih strip junaka. Kako bi se distancirao od svog slavnog oca, često je svoje radove potpisivao pod pseudonimom **Guido Nolitta**. Svoj debi kao scenarista imao je 1957. godine kada je na italijanski preveo španski serijal *[[Verdugo Ranch]]*, da bi zatim napisao i završnu epizodu ovog serijala koju je nacrtao Franko Binjoti (*Franco Bignotti*). Krajem 1950-ih i početkom 1960-ih Boneli je napisao nekoliko epizoda *[[Kit Teler|Malog Rendžera]]*.

Godine 1960. napisao je *[[Il Giudice Bean]]*, mini-seriju od šest epizoda koju je ilustrovao Serđo Tarkvinio (*Sergio Tarquinio*). Iste godine upoznao je crtača Galijena Ferija (*Gallieno Ferri*) s kojim je stvorio Zagora 1961. godine. Boneli je pisao skoro sve priče o Zagoru do 1980. (br. 182). Godine 1975. stvorio je serijal Mister No kojeg je takođe crtao Feri, ali su ubrzo crtanje preuzeli Binjoti (Bignoti) i Diso (Roberto Disso) sa kojima je ostvario savršenu saradnju. Kvalitet Nolitinih epizoda Mister No-a se osetio tek kada je on prestao da ih stvara i kada su drugi preuzeli scenario.

Godine 1977. napisao je scenario strip albuma *L'Uomo del Texas* koji je ilustrovao Aurelio Galepini (*Aurelio Galleppini*). Takođe je pisao veliki broj epizoda Teksa Vilera, počevši od kraja 1970-ih sa brojem 183. Godine 1990. napravio je mini-seriju *River Bill* koju je ilustrovao Frančesko Gamba (*Francesco Gamba*).

Bio je predsednik izdavačke kuće Sergio Bonelli Editore – najvećeg italijanskog strip izdavača.

## Vanjske veze
* Short biography of Guido Nolitta
Opatija Barking

**Opatija Barking** () je naziv za bivši benediktinski samostan čije se ruševine danas nalaze u istočnom Londonu, u Boroughu Barking i Dagenham. Osnovan je godine 666. Svetog Erkenwalda, tadašnjeg londonskog biskupa kao središte misionarske djelatnosti. Godine 870. su ga uništili Vikinzi, ali je obnovljen u 10. vijeku. Nakon uspješne invazije 1066. je William Osvajač godinu dana proveo u samostanu, koristeći ga kao svoje privremeno sjedište. Godine 1539. je ukinut odlukom Henryja VIII.

## Vanjske veze

* Barking and Dagenham London Borough Council  - Heritage and History, Barking Abbey
* Tudor Place - Barking Abbey
* ''Houses of Benedictine nuns: Abbey of Barking'', A History of the County of Essex: Volume 2 (1907), pp. 115-122
Konsekracija

**Konsekracija** () ili **posvećenje** je izraz koji u kršćanskoj terminologiji označava ceremoniju svečanog posvećenja odnosno pomazanje ili ustoličenje biskupa, opata, pape ili nekog drugog crkvenog ili svjetovnog velikodostojnika (car), odnosno posveta odrđenog mjesta ili predmeta koje se kasnije može koristiti u liturgijske svrhe (crkva, kalež, zvono, oltar i sl.)

U Rimskom Carstvu se pod konsekracijom podrazumijevala deifikacija careva.

## Vanjske veze
* Consecration article in Catholic Encyclopedia
* Consecration of an Orthodox Church  6 pages of photos, Serbian Orthodox Church
* Photos of Consecration of Altar and Antimens in the Russian Orthodox Church
* The Sanctification of Holy Chrism  by the Ecumenical Patriarchate
* Virginity article in Catholic Encyclopedia discussing Consecration of a Virgin
Maningori (Madagaskar)

**Maningori** je jedna od većih rijeka istočnog sliva Madagaskara duga 260&nbsp;km  iz kojeg istječu vode Jezera Alaotra u Indijski ocean

## Geografija
Rijeka *Maningori* izvire sa istočnih obala Jezera Alaotra, na visini od 750 m. Najveće jezerske pritoke su rijeke *Sasomangana* i *Sahabe* sa juga i *Sahamaloto* i *Anoni* sa sjevera. Od jezera *Maningori* se probija kanjonom kroz stjenovitu barijeru do mjesta Ambatomafana. Nakon izlaska iz kanjona, - *Maningori* teče prema istoku, sa padom od 14 m/km kroz planine istoka do mjesta *Anjahambe*, na nadmorskoj visini od 200 m. Nakon Anjahambea, *Maningori* ima velike meandre i teče u smjeru sjeveroistoka do mjesta *Ambinanisanio*, gdje s lijeve strane prima najveću pritoku *Sandratsio *. Nakon toga *Maningori* sa blagim padom od 1 m/km teče do svog ušća u Indijski ocean, kod mjesta *Ampasina Maningori*.

Ukupna duljina rijeke *Maningori* je 260&nbsp;km, a površina njena sliva zajedno sa svim pritokama iz Jezera Alaotra je 12 645&nbsp;km².. Njena najveća pritoka - *Sandratsio* dug je 125&nbsp;km.

## Povezano
* Rijeke Madagaskara

## Reference

## Vanjske veze
* Manangory Topos Rivières, na portalu Madamax
667.

__NOTOC__
Godina **667.** (**[[rimske brojke|DCLXVII]]**) bila je redovna godina koja počinje u petak u julijanskom kalendaru. Oznaka 667. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Langobardi uništavaju grad Oderzo u Italiji.
* Rijeka Daysan se ponovno izlijeva iz korita i plavi grad Edesa.


## Rođenja

## Smrti
* Dàoxuān, kineski budistički svećenik
* Su Dingfang, kineski vojskovođa

## Reference
Sumbiruno (Madagaskar)

**Sumbiruno** zvan i **Sambiruno** je rijeka na sjeverozapadu Madagaskara duga oko 124&nbsp;km, jedna od rijeka iz sliva Tsaratanana.

## Hidrografija
Rijeka Sumbiruno izvire na zapadnim obroncima planine Andohanisambirano u Masivu Tsaratanana, na nadmorskoj visini od 2200 m.

Od izvora prvih 45&nbsp;km, obrušava se pod velikim padom prema zapadu kanjonom pod nagibom od 46 m/1&nbsp;km do široke ravne doline, na 200 m kod mjesta Marotaolana. Tu se rijeka smiruje, zaokreće prema sjeveru i sporo teče sa padom od 1,3 m/km, u prostranom pješčanom koritu, kroz brojna rižina polja. Kod mjesta Ambolohazo na 28&nbsp;km do ušća, prima svoju najveću pritoku Ramenu, koja izvire na obrocima Maromokotra (Masiv Tsaratanana), najviše planine u Madagaskaru. Nakon tog kod grada Ambanja stvara lepezastu deltu i nakon par kilometara uvire u Mozambički kanal.

Ukupna duljina rijeke Sumbiruno je 124&nbsp;km, a površina njena sliva je 2950&nbsp;km², od toga na rijeku Ramenu odpada 1115&nbsp;km²).

Dolina rijeke poznata je po uzgoju kakao od kojeg se pravi crna čokolada Sambirano, i kao stanište lemura miša.

## Veze
* Rijeke Madagaskara

## Napomene

## Vanjske veze
* Sambirano na portalu Crocos de Tana
B-Real

**Louis Freese** (rođen 2. juna 1970), bolje poznat kao **B-Real** je američki reper kubanskog i meksičkog porekla. Poznat je po svojoj hip hop grupi Cypress Hill.
Državni univerzitet u Uljanovsku

**Državni univerzitet u Uljanovsku** () je javni univerzitet u gradu Uljanovsku na rijeci Volgi oko 440 kilometara od Moskve, glavnoga grada Ruske Federacije. Na 6 fakulteta sa ukupno 68 obrazovnih programa pohađa oko 16 000 studenata. Univerzitet je osnovan 1919. godine pod nazivom **Simbirski narodni univerzitet** kako se grad Uljanovsk prije zvao.
Međunarodna komisija za sliv reke Save

{|  

** Međunarodna komisija za sliv reke Save** (ISRBC) uspostavljena je za potrebe implementacije Okvirnog sporazuma o slivu reke Save (FASRB) odnosno, da omogući saradnju strana FASRB u realizaciji tri glavna cilja:
* **uspostavljanje međunarodnog režima plovidbe na reci Savi i njenim plovnim pritokama;**
* **uspostavljanje održivog upravljanja vodama;**
* **preduzimanje mera za sprečavanje ili ograničavanje opasnosti.**
kroz niz aktivnosti koje uključuju:
* usklađivanje **razvoja zajedničkih/integrisanih planova** za sliv reke Save, kao što su Plan za upravljanje slivom reke Save, Plan za upravljanje rizicima od poplava i Plan sigurnosti;
* usklađivanje uspostavljanja **integrisanih sistema** za sliv reke Save, kao što su GIS, RIS (Rečni informacioni servisi) te Sistemi nadzora, predviđanja i ranog upozoravanja (za sprečavanje nezgoda i nadzor, te za zaštitu od poplava);
* priprema i realizacija **razvojnih programa** i ostalih strateških dokumenata, sprovođenje i koordinacija pripreme studija i projekata;
* harmonizacija nacionalnih **propisa** s EU propisima;
* izrada dodatnih **protokola** za FASRB;
* saradnja i **učešće javnosti**.
ISRBC je međunarodna organizacija koja se sastoji od 4 države članice (Bosna i Hercegovina, Hrvatska, Srbija i Slovenija) osnovana 2005. godine.
Sa ciljem implementacije FASRB, ISRBC je dat mandat za **donošenje odluka** u oblasti plovidbe i **preporuka** u oblasti upravljanja rečnim slivom.

## Vanjske veze
* Zvanična web prezentacija ISRBC
* Inicijativa Pakta za stabilnost sa ciljem uspostavljanja i razvoja međunarodno priznatih partnerstava između četiri države na slivu reke Save: the International Sava Basin Commission.
Julijanska godina

**Julijanska godina** je merna jedinica za vreme, a koristi se u astronomiji. Julijanska godina odgovara periodu od tačno 365,25 dana ili 31.557.600 sekundi. Ime proizlazi od činjenice da ovaj period odgovara prosečnom trajanju godine u julijanskom kalendaru, tačno 365,25 dana.

U praksi, ovaj je period odabran kao praktičan i intuitivan način za izražavanje dugih vremenskih perioda, jer odgovara zaokruženom broju dana koliko traje stvarni orbitalni period Zemlje oko Sunca, a to je tačno 365,2564 dana.

Julijanske su godine praktične za rad sa efemeridama gde je nepraktično navoditi dane. Na primer, orbitalni period Plutona je 90.590 dana, no kako ljudi nisu navikli obračunavati duže vremenske periode u danima, mnogo je bolje izraziti ovaj period u julijanskim godinama, dakle kao "248 julijanskih godina". Intuitivno je jasno da je "julijanska godina" period vremena koji je vrlo blizak stvarnom trajanju godine, a i period izražen u julijanskim godinama lako se preračuna u dane.

Bitno je napomenuti da julijanske godine nisu direktno vezane za pojam julijanski dan, koji se takođe koristi u astronomiji. *Julijanski dan*, za razliku od julijanske godine, *nije* merna jedinica za vreme već redni broj dana od izabrane startne tačke.

## Specificiranje i imenovanje epoha
Julijanske godine su osnova za standard imenovanja epoha u astronomiji. Epoha specificira određeni trenutak u vremenu. Julijanska epoha J2000.0 je sinkronizovana sa zemaljskim vremenom (TT) od 1. januara 2000. u gregorijanskom (ne julijanskom!) kalendaru, pa se sve buduće epohe mogu izračunati i imenovati prema njoj. Primer, epoha J2100.0 je trenutak tačno 36525 dana (100 julijanskih godina) iza epohe **J2000.0**.

U astronomiji se položaji zvezda (rektascenzija i deklinacija) polako menjaju usled precesije, pa je pri specificiranju koordinata nužno navesti i epohu.

Svetlosna godina se bazira na ovoj godini.

## Izvori
* *Explanatory supplement to the Astronomical Amanac*. P. Kenneth Seidelmann, editor. Mill Valley, Cal.: University Science Books, 1992. Pages 8, 696, 698-9, 704, 716, 730.

## Vanjske veze
* What is a "Year" (on Earth or Mars)?
Kaali

**Kaali** je skupina od 9 meteorskih kratera koji se nalazi na estonskom otoku Saaremaa (Okrug Saaremaa).

Meteorit se razbio u komade i pao na Zemlju u djelovima, najveći krater je promjera 110 m, a dubina mu je 22 m. Jezero Kaali postoji u dnu ovog kratera. Osam manjih kratera također su povezani sa ovim meteorom. Njihov raspon je između 12 do 40 metara i njihove dubine razlikuju se od jednog do četiri metra. Oni su unutar jednog kilometra od glavnog kratera. Smatra se da su nastali u holocenu, oko 660 ± 85 godina prije Krista.

Asteroid 4227 Kaali je dobio ime po ovim kraterima.

## Vanjske veze

* O Kaaliju na muinas.struktuur.ee
* O Kaaliju na službenim stranicama okruga Saaremaa
Saaremaa

**Saaremaa** (njemački i švedski: *Ösel*, ruski: *Сааремаа*), znan i kao samo **Saare**, otok je na zapadu Estonije u Okrugu Saare.

## Karakteristike

Saaremaa je najveći otok u Zapadnoestonskog arhipelaga koji razdvaja Riški zaljev od Baltičkog mora.
Svojom površinom od 2 672 km² je četvrti po veličini otok u Baltičkom moru nakon Zelanda, Gotlanda i Fyna.

Otok je nizinski i uglavnom je građen od vapnenca i dolomita.

Sjeverni i zapadni dio otoka imaju brojne niske brežuljke, dok su istočni i južni dijelovi niži i plodniji. 
Na sjeverozapadu se nalazi najviše brdo visoko 54 metara, a tu je obrastao crnogoričnom šumom.

Otprilike 10 antičkih zemljanih fortifikacija čini općenito ravni reljef Saareme interesantnijim, dijametar tih fortifikacija kreće se od 110-150 metara, a visoki su 5–10 m.

Većina od približno 80 jezera na otoku nastala su uzdizanjem tla iz mora. Brojna obalna jezera još uvijek 
imaju vezu s morem. Većina tih jezera (približno 20) nalazi se na poluotoku Tagamõisa na sjeverozapadu otoka, i na jugoistočnoj i južno obali. 
Najveće priobalno jezero je višedjelno jezero Mullutu-Suurlaht (14,4 km²), pored grada Kuressaare
Neka se obalna jezera ljeti presuše. 
Jezero Karujärv (3,3 km²), smješteno u šumama na zapadu, sa svojom vijugavom obalom i brojnim malim otocima, smatra se jednim od najljepših jezera na otoku.

Na južnoj obali se nalazi administrativni centar otoka i Okruga Saare Kuressaare. Otok je nasipom povezan sa susjednim otokom Muhu.
Otočka ekonomija bazira se na poljoprivredi, stočarstvu i ribarstvu.

Na otoku živi 33,032 stanovnika, od tog 12,698 u Kuressaaru.

Prvo zaštićeno područje u baltičkim zemljama - Nacionalnim parkom Vilsandi, nalazi se pored zapadne obale Saareme.

## Historija

Otok su 1227. zauzeli vitezi Livonskog bratstva mača i na njemu osnovali biskupiju. 
Nakon njih otokom su Došao je pod dansku 1559. vladali Danci, nakon njih od 1645. Šveđani, a nakon Velikog sjevernog rata (1721.) Rusi. Tek od 1918. i proglašenja nezavisnosti Saaremaa je dio Estonije.

## Reference

## Vanjske veze

* Avasta Saaremaa 
* ''Saaremaa island, Estonia'' (na potalu Encyclopaedia Britannica)
Džebariki Haja

**Džebariki Haja** (ruski: *Джебарики Хая*; jakutski: *Дьабарыкы Хайа*) je naselje u Tomponskom rejonu, na istoku Republike Jakutije u Rusiji. Džebariki Haja se nalazi 65 kilometara južno od Handige, centra rejona.

Nalazi se na levoj obali Aldana. Džebariki Haja je osnovan 1941. godine, a je radničko naselje od 1971. godine. U Džebariki Haji se nalaze luka, Dom kulture, srednja škola, nepotpuna srednja škola.

Stanovništvo:
* 3900 (1989.) 
* 2400 (2001.) 
* 1938 (2007.)

## Reference
Nagrada Saturn za najbolju filmsku DVD kolekciju

Slijedi lista dobitnika **[[nagrada Saturn|nagrade Saturn]]** za **najbolju filmsku DVD kolekciju**:

Ova nagrada je utemeljena 2003. godine.
Maromokotro

**Maromokotro** je planina na sjeverozapadu Madagaskara, dio masiva Tsaratanane. Visinom od 2876 m predstavlja najvišu planinu u državi.

## Geografija
Maromokotro je planina vulkanskog porijekla, koja se formirala od eocena do kasnog kvartara  Ispod Maromokotra izvire rijeka Ramena, najveća pritoka rijeke Sumbiruno. U blizini se nalazi rezervat Tsaratanana, a najbliži veći grad je Ambanja udaljen oko 35&nbsp;km istočno od planine.

## Reference

## Vanjske veze
* Maromokotro na portalu peakbagger 
* Besteigung des Maromokotro 2.876 m im Tsaratanana Massiv -höchster Berg der Insel Madagaskars
Abdurahman Šalja

**Abdurahman Šalja** (; Vučitrn, 25. oktobar 1922 – Priština, 9. mart 1994) je jugoslovenski i albanski glumac, reditelj, producent i scenarista.

Nakon završene gimnazije, učestvuje u NOB-u. Zahvaljujući Milutinu Jasniću, od 1948. je angažovan kao glumac, potom i reditelj u Pokrajinskom narodnom pozorištu u Prištini, gde igra i u Albanskoj i u Srpskoj drami. Jedan je od prvih albanskih reditelja na Kosovu i Metohiji. Režirao je niz pozorišnih predstava. Od 1955. godine je na filmu. Igra u većini filmova snimanih na Kosovu i Metohiji. Imao je uloge u preko trideset jugoslovenskih filmova. Poslednja uloga bila je Zekir u filmu „Pre kiše“ Milče Mančevskog 1994. godine. Koscenarista je filmova: „Vuk sa Prokletija“ i „VII kosovska brigada“. Bio je prvi direktor Kosovofilma u Prištini i producent desetak filmova.

## Nagrade
* Decembarska nagrada Kosova i Metohije, 1957.
* Srebrna arena na Filmskom festivalu u Puli 1979. za ulogu u filmu „Vetar i hrast“ Besima Sahatčijua.
 
## Vanjske veze
*
Fehmi Agani

**Fehmi Agani** (Đakovica, 1932 – Priština, 1999) je bio kosovski novinar, filozof, sociolog, političar i profesor Prištinskog univerziteta. Bio je jedan od vodećih umerenih političara u pokušajima albansko-srpskog dijaloga i pomirenja.

Rođen je u Đakovici 1932. godine. Pomagao je NOP, bio član SKOJ-a od 1945, član KPJ-a od 1948. godine. Diplomirao na Grupi za filozofiju i sociologiju Univerzitetu u Beogradu (1959) i magistrirao (1965). Od 1965. do 1969. bio je direktor Albanološkog instituta u Prištini. Doktorirao je sociologiju na Univerzitetu u Prištini (1973). Bio novinar „Rilindje“, i dugogodišnji profesor sociologije na Filozofskom fakultetu u Prištini, kao i redovni član Akademije nauka i umjetnosti Kosova. Jedno vreme predavao i u nastavi na srpskom jeziku. U godinama nakon demonstracija iz 1981 godine, usled "političkih diferencijacija" biva udaljen iz nastave i sa fakulteta.

Jedan je od osnivača Demokratskog saveza Kosova Ibrahima Rugove (osnovanog decembra 1989. godine), čiji je bio potpresednik i jedan od glavnih ideologa pacifističke politike koju su zastupali. Zalagao se za Republiku Kosovo i za nezavisnost koja bi se postigla demokratskim sredstvima, utemeljenim na pravu na političko izjašnjavanje građana. Dr Fehmi Agani bio je član albanskih delegacija na susretima u Rambujeu i Parizu. Do samog kraja je ponavljao da se nada da neće doći do bombardovanja Jugoslavije. Prvog dana NATO bombardovanja, izjavio je za "Gardijan" da zbog toga nije srećan.

Ubijen u vreme NATO bombardovanja SR Jugoslavije, u okolini Lipljana, 6. maja 1999. godine. Prema saznanjima njegove porodice, Fehmi Agani je otet iz voza koji se vraćao sa makedonske granice, od strane pripadnika srpske policije i ubrzo potom ubijen. Srpska vlast je tvrdila da je Aganija ubio OVK kako bi sprečio pregovore Albanaca i srpskih vlasti. Danas se uglavnom smatra se da je "uklonjen" od strane Miloševićevog režima.

6. maja 2004. proglašen je za „Heroja Kosova“.

## Povezano
* Demokratski savez Kosova
* Savremena istorija Kosova
* Ibrahim Rugova
* Kosovski rat

## Izvori

## Vanjske veze
* HRONIKA NAJAVLJENE SMRTI 
* Intervju: Fehmi Agani, Kosovski čvor nije nerazrešiv